smcproject/ml-wiki-sentences huggingface dataset:
2007 നും 2011 നും ഇടയിൽ നടത്തിയ പുരാവസ്തു ഖനനത്തിൽ കണ്ടെത്തിയ 6100 വർഷത്തോലം പഴക്കമുള്ള അരെനി-1 വൈനറി ഉൾപ്പെടെയുള്ള അരെനി-1 ഗുഹാ സമുച്ചയം, ഈ പ്രദേശം ബി.സി. 5-ആം സഹസ്രാബ്ദത്തിൽ (ചാൽകോലിത്തിക് യുഗത്തിന്റെ അവസാനം) സ്ഥിരതാമസമാക്കിയതായി വെളിപ്പെടുത്തി.
അവലംബം ↑ Vayots Dzor population, 2013 census ↑ ↑
വയോമിങ് ഇംഗ്ലീഷ് വിലാസം https://ml.wikipedia.org/wiki/Wyoming
വയോമിങ്, അമേരിക്കൻ ഐക്യനാടുകളുടെ പടിഞ്ഞാറൻ മലയോര പ്രദേശത്തുള്ള ഒരു സംസ്ഥാനമാണ്.
ഈ സംസ്ഥാനത്തിന്റെ ഭൂരിഭാഗവും പടിഞ്ഞാറൻ റോക്കി മൗണ്ടൻസിന്റെ മലനിരകൾ നിറഞ്ഞതാണ്.
ഏറ്റവും കിഴക്കുള്ള പ്രദേശത്തിൽ ഹൈ പ്ലെയ്ൻസ് എന്നറിയപ്പെടുന്ന ഉയരത്തിൽ സ്ഥിതി ചെയ്യുന്ന പുൽമേടുകളും ഉൾപ്പെടുന്നു.
വിസ്തീർണത്തിന്റെ കാര്യത്തിൽ പത്താം സ്ഥാനത്തുള്ള ഈ സംസ്ഥാനം എന്നാൽ ജനസംഖ്യയിൽ അവസാന സ്ഥാനത്താണ്.
ഈ സംസ്ഥാനത്തിൻറെ അതിരുകളായി വടക്ക് മൊണ്ടാന , കിഴക്കു ഭാഗത്ത് തെക്കൻ ഡെക്കോ ട്ടയും നെബ്രാസ്ക യും, തെക്ക് കൊളറാഡോ , തെക്കു പടിഞ്ഞാറ് ഉട്ടാ , പടിഞ്ഞാറ് ഇഡാഹോ എന്നിവയാണ്.
2015 വരെയുള്ള കണക്കുകളനുസരിച്ച് 586,107 ആണ് ഇവിടുത്തെ ജനസംഖ്യ.
ഇത്  അമേരിക്കയിലെ ഏറ്റവും വലിയ 31 യുഎസ് നഗരങ്ങളിലേതിനേക്കാൾ കുറവാണ്.
അതിനാൽത്തന്നെ ജനസന്ദ്രതയിൽ അമേരിക്കൻ സംസ്ഥാനങ്ങൾക്കിടയിൽ 49-ആം സ്ഥാനമാണ് വയോമിങ്ങിനുള്ളത്.
തലസ്ഥാനവും ഏറ്റവുമധികം ജനസംഖ്യയുള്ള നഗരവും ചെയെന്നെ ആണ്.
2015 ലെ കണക്കുകൾ പ്രകാരം ഇവിടുത്തെ ജനസംഖ്യ 63,335 ആണ്.
സംസ്ഥാനത്തിന്റെ പടിഞ്ഞാറൻ മേഖലയിലെ മൂന്നിൽ രണ്ടു ഭാഗങ്ങളും റോക്കി മലനിരകളിലെ പർവ്വതങ്ങളും റേഞ്ച് ലാൻഡുകളും ആണ്.
എന്നാൽ കിഴക്കൻ മേഖലയിലെ മൂന്നാം ഭാഗം ഹൈ പ്ലെയിൻസ് എന്നു വിളിക്കപ്പെടുന്ന ഉയരം കൂടിയ പുൽമേടുകളാണ്.
വ്യോമിംഗിലെ ഏകദേശം പകുതിയോളം പ്രദേശങ്ങളും യുഎസ് ഗവൺമെന്റിന്റെ ഉടമസ്ഥതയിലാണ്.
അതിനാൽ ഫെഡറൽ ഗവർൺമെന്റ് അധീനതയിലുള്ള സംസ്ഥാന ഭൂമിയുടെ പ്രാദേശിക അളവിൽ മറ്റു യു.എസ്. സംസ്ഥാനങ്ങളുമായി താരതമ്യം ചെയ്താൽ വയോമിങിന് ആറാം സ്ഥാനവും അനുപാതത്തിൽ അഞ്ചാം സ്ഥാനവുമുണ്ട്.
ഫെഡറൽ ഭൂമിയിൽ ഗ്രാന്റ് ടെറ്റോൺ , യെല്ലോ സ്റ്റോണ് എന്നിങ്ങനെ രണ്ട് ദേശീയ ഉദ്യാനങ്ങൾ, രണ്ട് ദേശീയ വിനോദ കേന്ദ്രങ്ങൾ, രണ്ട് ദേശീയ സ്മാരകങ്ങൾ, നിരവധി ദേശീയ വനങ്ങൾ, ചരിത്ര പ്രാധാന്യമുള്ള സ്ഥലങ്ങൾ, മത്സ്യ വിത്തുൽപ്പാദക കേന്ദ്രങ്ങൾ, വന്യമൃഗ സങ്കേതങ്ങൾ എന്നിവ ഉൾപ്പെടുന്നു.
ഈ മേഖലയിലെ യഥാർത്ഥ നിവാസികളിൽ ക്രോ , അരപാഹോ , ലക്കോട്ട , ഷോഷോൺ എന്നിവർ ഉൾപ്പെടുന്നു.
മെക്സിക്കൻ-അമേരിക്കൻ യുദ്ധത്തിന്റെ അവസാനത്തിൽ 1848 ൽ അമേരിക്കയിലേയ്ക്കു ചേർക്കുന്നതുവരെ തെക്കുപടിഞ്ഞാറൻ വയോമിങ്, സ്പാനിഷ് സാമ്രാജ്യത്തിന്റെയും പിന്നീട് മെക്സിക്കൻ പ്രദേശങ്ങളുടേയും ഭാഗമായിരുന്നു.
വയോമിങ് പ്രദേശങ്ങൾക്കായി ഒരു താത്കാലിക സർക്കാർ ഉണ്ടാക്കുന്നതിനായി 1865 ൽ അമേരിക്കൻ കോൺഗ്രസിൽ ഒരു ബിൽ അവതരിപ്പിച്ചപ്പോൾ ഈ പ്രദേശം വ്യോമിംഗ് എന്ന പേര് സ്വീകരിച്ചു.
ഈ പേര് മുൻകാലത്ത് പെൻസിൽവാനിയയിലെ വയോമിങ് വാലിയിൽ ഉപയോഗിച്ചിരുന്നു.
ഈ പേര് ഉരുത്തിരിഞ്ഞുവന്നത് "വലിയ നദീതടത്തിൽ" എന്നർത്ഥം വരുന്ന “xwé:wamənk” എന്ന മുൻസീ വാക്കിൽനിന്നാണ്.
വ്യോമിങിൻറ സമ്പദ്‍വ്യവസ്ഥയെ താങ്ങിനിർത്തിയിരുന്നത് കൽക്കരി , എണ്ണ, പ്രകൃതിവാതകം, ട്രോണ (ഒരു തരം കാർബണേറ്റ് ധാതു) എന്നിവ ഉൾപ്പെട്ട ധാതു ഖനനവും ടൂറിസവുമായിരുന്നു.
കാർഷിക വ്യവസ്ഥയിൽ കന്നുകാലികൾ, പുല്ല്, മധുരക്കിഴങ്ങുകൾ, ധാന്യങ്ങൾ (ഗോതമ്പ്, ബാർലി), കമ്പിളി നൂൽ എന്നിവയായിരുന്നു.
വർഷത്തിൽ കുറച്ചു മാത്രം മഴ കിട്ടുന്ന അവസ്ഥ ഇവിടെ കോണ്ടിനെന്റൽ കാലാവസ്ഥ അനുഭവപ്പെടുന്നു.
മറ്റ് യു.എസ് സംസ്ഥാനങ്ങളേക്കാൾ വരണ്ടതും കാറ്റുള്ളതുമാണ് ഇവിടം.
വയോമിങ് രാഷ്ടീയമായി യാഥാസ്ഥിതികത്വം കാത്തുസൂക്ഷിക്കുന്ന ഒരു സംസ്ഥാനമാണ്.
1964 ൽ ഒഴികെ, 1950 മുതൽ റിപ്പബ്ലിക്കൻ പാർട്ടി സ്ഥാനാർത്ഥികളാണ് എല്ലാ പ്രസിഡൻറ് തെരഞ്ഞെടുപ്പുകളിലും ഇവിടെ വിജയിച്ചുകൊണ്ടിരിക്കുന്നത്.
ഇന്ന് വയോമിങ് സംസ്ഥാനമായി ആയി അറിയപ്പെടുന്ന ഭൂപ്രദേശത്ത് പ്രാചീനകാലത്ത് അനവധി തദ്ദേശീയ അമേരിന്ത്യൻ ഗോത്ര വിഭാഗങ്ങളാണ് അധിവസിച്ചിരുന്നത്.
യൂറോപ്യൻ പര്യവേക്ഷകർ ആദ്യമായി ഈ ഭൂപ്രദേശം സന്ദർശിച്ചപ്പോൾ നേരിട്ട ചില യഥാർത്ഥ ആദിമ നിവാസികളിൽ ക്രോ, അരപാഹോ, ലക്കോട്ട, ഷോഷോൺ തുടങ്ങിയ ഗോത്രവിഭാഗങ്ങൾ ഉൾപ്പെട്ടിരുന്നു.
തെക്കുപടിഞ്ഞാറൻ പ്രദേശങ്ങൾ, മെക്സിക്കോ എന്നിവിടങ്ങളിലായി വ്യാപിച്ചുകിടന്നിരുന്ന ഇന്നത്തെ തെക്കുപടിഞ്ഞാറൻ വയോമിങ് മുമ്പ് സ്പാനിഷ് സാമ്രാജ്യം അവകാശവാദമുന്നയിച്ചിരുന്ന പ്രദേശമായിരുന്നു.
1821-ൽ മെക്സിക്കൻ സ്വാതന്ത്ര്യത്തോടെ  ഈ ഭൂപ്രദേശം ആൾട്ട കാലിഫോർണിയയുടെ ഭാഗമായി കണക്കാക്കപ്പെട്ടു.
അമേരിക്കൻ ഐക്യനാടുകളുടെ വിപുലീകരണം ഈ പ്രദേശത്തിൻറെ നിയന്ത്രണത്തിനായി പോരാടുന്ന കുടിയേറ്റക്കാരെ ഇവിടെ എത്തിച്ചു.
1848-ൽ മെക്സിക്കൻ-അമേരിക്കൻ യുദ്ധത്തിൽ പരാജയപ്പെട്ടതിന് ശേഷം മെക്സിക്കോ ഈ പ്രദേശങ്ങൾ ഐക്യനാടുകൾക്ക്  വിട്ടുകൊടുത്തു.
പതിനെട്ടാം നൂറ്റാണ്ടിന്റെ അവസാനം മുതൽ, ക്യൂബെക്കിൽ നിന്നും മോൺട്രിയലിൽ നിന്നുമുള്ള ഫ്രഞ്ച്-കനേഡിയൻ കെണിക്കാർ പതിവായി ഗോത്രവിഭാഗങ്ങളുമായുള്ള വ്യാപാരത്തിനായി ഈ പ്രദേശത്തേക്ക് പ്രവേശിച്ചു.
ടെറ്റൺ, ലാ റാമി തുടങ്ങിയ ഫ്രഞ്ച് സ്ഥലനാമങ്ങൾ ആ ചരിത്രത്തിന്റെ അടയാളങ്ങളായി ഇന്ന് ശേഷിക്കുന്നു.
1807-ൽ അമേരിക്കക്കൻ സ്വദേശിയായ ജോൺ കോൾട്ടർ ഈ പ്രദേശത്തിന് ഇംഗ്ലീഷിൽ ഒരു വിവരണം രേഖപ്പെടുത്തി.
ഫ്രഞ്ച് കനേഡിയനായിരുന്ന ടൗസെന്റ് ചാർബോണോയും അദ്ദേഹത്തിന്റെ യുവതിയായ ഷോഷോൺ‌ ഭാര്യ സകാഗവേയും നയിച്ച ലൂയിസ് ആൻഡ് ക്ലാർക്ക് എക്സ്പെഡിഷനിലെ ഒരു അംഗമായിരുന്നു അദ്ദേഹം.
അക്കാലത്ത്, യെല്ലോസ്റ്റോൺ പ്രദേശത്തെക്കുറിച്ചുള്ള ജോൺ കോൾട്ടറിന്റെ റിപ്പോർട്ടുകൾ സാങ്കൽപ്പികമായാണ് കണക്കാക്കപ്പെട്ടിരുന്നത്.
ഒറിഗണിലെ അസ്റ്റോറിയയിൽ നിന്ന് മടങ്ങിയെത്തിയ റോബർട്ട് സ്റ്റുവർട്ടും അദ്ദേഹത്തോടൊപ്പമുണ്ടായിരുന്ന അഞ്ച് പേരടങ്ങുന്ന ഒരു സംഘവും 1812-ൽ സൗത്ത് പാസ് കണ്ടെത്തി.
1850-ൽ ഇന്ന് ബ്രിഡ്ജർ പാസ് എന്നറിയപ്പെടുന്ന ചുരം പർവതാരോഹകനായിരുന്ന ജിം ബ്രിഡ്ജർ കണ്ടെത്തി.
ബ്രിഡ്ജറും അക്കാലത്ത് യെല്ലോസ്റ്റോൺ പ്രദേശം പര്യവേക്ഷണം ചെയ്യുകയും, ജോൺ കോൾട്ടറിന്റേതിനു സമാനമായി അക്കാലത്ത് കെട്ടു കഥകളായി കണക്കാക്കപ്പെട്ടിരുന്ന ഈ പ്രദേശത്തെക്കുറിച്ച് വിവരണങ്ങൾ സമാഹരിക്കുകയും ചെയ്തു.
യൂണിയൻ പസഫിക് റെയിൽ‌റോഡ് കമ്പനി 1868-ൽ ബ്രിഡ്ജർ പാസിലൂടെ  ഒരു റെയിൽപ്പാത നിർമ്മിച്ചു.
90 വർഷങ്ങൾക്ക് ശേഷം പർവതങ്ങളിലൂടെ അന്തർസംസ്ഥാന പാത 80 നിർമ്മിക്കുന്നതിനുള്ള ഒരു പാതയായി ഇത് ഉപയോഗിച്ചിരുന്നു.
1865-ഓടെ ഒഹായോയിലെ യു.എസ്. പ്രതിനിധി ജെയിംസ് മിച്ചൽ ആഷ്‌ലി "വയോമിങ്  പ്രദേശത്തിന് ഒരു താൽക്കാലിക സർക്കാർ" നൽകുന്നതിനുള്ള ബിൽ കോൺഗ്രസിൽ അവതരിപ്പിച്ചതോടെ ഈ പ്രദേശത്തിന് വയോമിങ് എന്ന പേര് ലഭിച്ചു.
പെൻസിൽവാനിയയിലെ വയോമിംഗ് വാലിയുടെ പേരിൽനിന്നാണ് പ്രദേശത്തിന് ഈ പേര് ലഭിച്ചത്.
അമേരിക്കൻ വിപ്ലവ യുദ്ധത്തിലെ വയോമിംഗ് യുദ്ധത്തിൽ നിന്ന് പ്രചോദനം ഉൾക്കൊണ്ട് തോമസ് കാംബെൽ 1809-ൽ "ഗെർട്രൂഡ് ഓഫ് വയോമിങ് " എന്ന കവിത എഴുതിയിരുന്നു.
xwé:wamənk ("വലിയ നദിപ്പരപ്പ്") എന്ന ലെനാപ് മുൻസീ പദത്തിൽ നിന്നാണ് ഈ പേര് ആത്യന്തികമായി ഉരുത്തിരിഞ്ഞത്.
1867-ൽ യൂണിയൻ പസഫിക് റെയിൽറോഡ് ചെയെനിൽ എത്തിയതിനുശേഷം ഇവിടുത്തെ ജനസംഖ്യയിൽ കാര്യമായ വർദ്ധനവ് ഉണ്ടായി.
ഫെഡറൽ ഗവൺമെന്റ് 1868 ജൂലൈ 25-ന് വയോമിംഗ് ടെറിട്ടറി സ്ഥാപിച്ചു.
സ്വർണ്ണത്തിന്റെയും വെള്ളിയുടെയും ഗണ്യമായ നിക്ഷേപം ഇല്ലാതിരുന്നതിനാൽ, ധാതു സമ്പുഷ്ടമായ കൊളറാഡോയിൽ നിന്ന് വ്യത്യസ്തമായി, വ്യോമിംഗിൽ അത്തരമൊരു ജനസംഖ്യാ കുതിപ്പ് ഉണ്ടായില്ല.
1867-ൽ കാരിസ മൈൻ സ്വർണ്ണം ഉത്പാദിപ്പിക്കാൻ ആരംഭിച്ചതിന് ശേഷം സൗത്ത് പാസ് സിറ്റിക്ക് ഒരു ഹ്രസ്വകാല അഭിവൃദ്ധി ഉണ്ടായിരുന്നു.
ഗ്രാൻഡ് എൻകാംപ്‌മെന്റിന് സമീപമുള്ള സ്നോവി റേഞ്ചിനും സിയറ മാഡ്രെ പർവതനിരകൾക്കും ഇടയിലുള്ള ചില പ്രദേശങ്ങളിൽ ചെമ്പിൻറെ ഖനനം നടന്നിരുന്നു.
യെല്ലോസ്റ്റോൺ പ്രദേശത്തേയ്ക്ക് ഗവൺമെന്റ് സ്‌പോൺസർ ചെയ്‌ത പര്യവേഷണങ്ങൾ ആരംഭിച്ചതോടെ, പ്രദേശത്തിന്റെ ഭൂപ്രകൃതിയെക്കുറിച്ചുള്ള കോൾട്ടറിന്റെയും ബ്രിഡ്ജറിന്റെയും വിവരണങ്ങൾ സ്ഥിരീകരിക്കപ്പെട്ടു.
1872-ൽ, ഈ പ്രദേശത്തിൻറെ സംരക്ഷണത്തിനായി ലോകത്തിൽ ആദ്യത്തെ ദേശീയോദ്യാനമെന്ന നിലയിൽ യെല്ലോസ്റ്റോൺ ദേശീയോദ്യാനം സൃഷ്ടിക്കപ്പെട്ടു.
മിക്കവാറും ദേശീയോദ്യാനം പൂർണ്ണമായിത്തന്നെ  വ്യോമിങിൻറെ വടക്കുപടിഞ്ഞാറൻ കോണിലാണ് സ്ഥിതിചെയ്യുന്നത്.
1869 ഡിസംബർ 10-ന്, ടെറിട്ടീരിയൽ ഗവർണറായിരുന്ന ജോൺ അലൻ കാംപ്ബെൽ വനിതകൾക്ക്  വോട്ടുചെയ്യാനുള്ള അവകാശം വിപുലീകരിച്ചതോടെ, അങ്ങനെ ചെയ്യുന്ന ആദ്യത്തെ പ്രദേശമായി വ്യോമിംഗ് മാറി.
സംസ്ഥാന ഭരണഘടന സ്ഥാപിക്കുമ്പോഴും  അത് ആ അവകാശം  നിലനിർത്തി.
വനിതകൾ ആദ്യമായി ന്യായാധിപന്മാരായി സേവനമനുഷ്ഠിച്ചത് വ്യോമിങിലായിരുന്നു (1870-ൽ ലാറാമി പട്ടണം).
തിരഞ്ഞെടുപ്പ് രാഷ്ട്രീയത്തിലേക്ക് സ്ത്രീകളെ സ്വാഗതം ചെയ്യുന്നതിലും വ്യോമിങ് സംസ്ഥാനം മാർഗ്ഗദീപം തെളിച്ചു.
ആദ്യത്തെ വനിതാ കോടതി ആമീൻ (മേരി അറ്റ്കിൻസൺ, ലാറാമി, 1870 ൽ), രാജ്യത്തെ ആദ്യ വനിതാ  വനിതാ ജസ്റ്റിസും (എസ്തർ ഹോബാർട്ട് മോറിസ്, സൗത്ത് പാസ് സിറ്റി, 1870 ൽ) എന്നിവ സസ്ഥാനത്തുനിന്നായിരുന്നു.
1924-ൽ, നെല്ലി ടെയ്‌ലോ റോസ് തിരഞ്ഞെടുക്കപ്പെട്ടതോടെ ഒരു വനിതാ ഗവർണർ നിയമിക്കപ്പെടുന്ന ആദ്യ സംസ്ഥാനമായി വ്യോമിംഗ് മാറി.
സംസ്ഥാനത്തിൻറെ പൗരാവകാശ ചരിത്രം കാരണം, വ്യോമിങ് സംസ്ഥാനത്തിൻറെ വിളിപ്പേരുകളിലൊന്ന് "സമത്വ രാഷ്ട്രം" എന്നും കൂടാതെ അതിൻറെ ഔദ്യോഗിക സംസ്ഥാന മുദ്രാവാക്യം "തുല്യ അവകാശങ്ങൾ" എന്നതുമാണ്.
വയോമിംങ് ഭരണഘടനയിൽ സ്ത്രീകളുടെ വോട്ടവകാശം, ജലത്തിൻറെ അവകാശം എന്നിവയെക്കുറിച്ചുള്ള ഒരു ആദ്യകാല വ്യവസ്ഥയും ഉൾപ്പെടുന്നു.
1890 ജൂലൈ 10-ന് കോൺഗ്രസ് വയോമിങിനെ 44-ാമത്തെ സംസ്ഥാനമായി യൂണിയനിൽ പ്രവേശിപ്പിച്ചു.
കന്നുകാലി വളർത്തുകാരുടെ സംഘങ്ങൾക്കിടയിലെ മത്സരത്തിൻറെ ഫലമായി പൊട്ടിപ്പുറപ്പെട്ട 1892-ലെ ജോൺസൺ കൗണ്ടി യുദ്ധം നടന്ന സ്ഥലമായിരുന്നു വ്യോമിംഗ്.
ഹോംസ്റ്റേഡ് നിയമം പാസാക്കിയത് ചെറുകിട കാലിവളർത്തുകാരുടെ കടന്നുകയറ്റത്തിന് കാരണമായി.
പൊതുഭൂമിയുടെ വിനിയോഗത്തിലെ വാണിജ്യ മത്സരത്തിൽ ഒന്നോ രണ്ടോ ഗ്രൂപ്പുക്കിടയിലെ അക്രമാസക്തമായ സംഘർഷത്തടെ ഒരു റേഞ്ച് യുദ്ധം പൊട്ടിപ്പുറപ്പെട്ടു.
അവലംബം മുൻഗാമി ഐഡഹോ യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1890 ജൂലൈ 10നു പ്രവേശനം നൽകി (44ആം) പിൻഗാമി യൂറ്റാ
1 2 ↑ 1 2 1 2 Elevation adjusted to North American Vertical Datum of 1988 .
↑ ↑ ↑ Bright, William (2004).
Native American Place Names of the United States .
Norman: University of Oklahoma Press, pg.
576 ↑ State of Wyoming—Narrative Archived May 15, 2008, at the Wayback Machine .
↑ State of Wyoming—General Facts About Wyoming Archived September 27, 2007, at the Wayback Machine .
വയലിൽ തൃക്കോവിൽ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Vayalil_Thrikkovil_Mahavishnu_Temple വയലിൽ തൃക്കോവിൽ മഹാവിഷ്ണു ക്ഷേത്രം
വയലിൽ തൃക്കോവിൽ മഹാവിഷ്ണു ക്ഷേത്രം കൊല്ലം ജില്ലയിൽ കല്ലുവാതുക്കലിനും പാരിപ്പള്ളിയ്ക്കും ഇടയിലായി ഇളംകുളം എന്ന സ്ഥലത്തു സ്ഥിതി ചെയ്യുന്നു.
പേരു സൂചിപ്പിക്കുന്നതു പോലെ മഹാവിഷ്ണു തന്നെയാണു ഇവിടെ മുഖ്യപ്രതിഷ്ഠ.
കൂടാതെ ശിവനും നാഗർക്കും ദേവിയ്ക്കും ഇവിടെ ആലയങ്ങളുണ്ട്.
ക്ഷേത്രത്തിനു തൊട്ടു മുൻപിലായി ക്ഷേത്രക്കുളം സ്ഥിതി ചെയ്യുന്നു.
ക്ഷേത്രം സ്ഥിതി ചെയ്യുന്നതു വളരെ വിശാലമായ വയലിനു നടുവിലാണ്‌.
അതു കൊണ്ടു തന്നെയാകണം വയലിൽ തൃക്കോവിൽ എന്ന പേരു സിദ്ധിച്ചത് എന്ന് കരുതുന്നു.
ഭാഗവത സപ്താഹം, അഷ്ടമി രോഹിണി എന്നിവ ജനങ്ങൾ വളരെ ആഘോഷപൂർവം കൊണ്ടാടുന്നു.
തൃശ്ശൂരിലെ വളരെ പ്രസിദ്ധമായ പിഷാരിക്കൽ മനയായിരുന്നു ഈ ക്ഷേത്രത്തിന്റെ ജന്മികൾ പക്ഷേ അവരുടെ പ്രതിനിധികൾ വളരെ അപൂർവമായി മാത്രമേ ക്ഷേത്രത്തിൽ വരാറുള്ളൂ മാത്രവുമല്ല ക്ഷേത്രത്തിലെ ദൈനം ദിന കാര്യങ്ങൾ പൊതുജനങ്ങളുടെ ഒരു സമിതിയാണു കൈകാര്യം ചെയ്യുന്നത്.
കാലപ്പഴക്കം കാർന്നു തിന്നു തുടങ്ങിയിരുന്ന ഈ ക്ഷേത്രത്തെ പൊതുജനങ്ങളുടെ ശ്രമഫലമായി കുറേയൊക്കെ നന്നാക്കിയെടുക്കാൻ കഴിഞ്ഞിട്ടുണ്ട്.
ഇപ്പോഴും പരാധീനതകളാണധികവും.
എങ്കിലും പൊതുജനങ്ങളുടേയും ഭരണസമിതിയുടേയും ശ്രമങ്ങൾ കൊണ്ടു ദേവസാന്നിധ്യം കൂടിയതായാണു പ്രശ്നം വയ്ക്കലിൽ നിന്നും അറിയുവാൻ കഴിഞ്ഞത്.
എല്ലാ മലയാള മാസങ്ങളിലും 2 ഞായറാഴ്ച്കളിലായി നടന്നു വരുന്ന ലക്ഷ്മീ നാരായണ പൂജ വളരെ പ്രസിദ്ധമാണ്‌.
ദൂരദേശങ്ങളിൽ നിന്നു പോലും ഭക്തകൾ ഈ പൂജയ്ക്കായി വന്നു ചേരാറുണ്ട്.
ചിത്രശാല ക്ഷേത്രം കണ്ണികൾ വയലിൽ ത്രിക്കോവിൽ ക്ഷേത്രത്തിൽ അവതരിപ്പിച്ച സോപാന സംഗീതം
വയസ്കര ആര്യനാരായണൻ മൂസ്സ്
കോട്ടയം ജില്ലയിലെ വയൽക്കര (വയസ്ക്കര) എന്ന സ്ഥലത്താണ് ആട്ടക്കഥാകൃത്തും സംസ്ക്കൃതപണ്ഡിതനുമായ ആര്യനാരായണൻ മൂസ്സ് ജനിച്ചത്.
(ജ:1842- മ:1902) ശങ്കുണ്ണിമൂസ്സ് ആയിരുന്നു അദ്ദേഹത്തിന്റെ പിതാവ്.
മണർകാട്ട് അച്യുതവാര്യരായിരുന്നു സംസ്ക്കൃത പഠനത്തിൽ അദ്ദേഹത്തിന്റെ ഗുരു.
ദുര്യോധനവധം ആട്ടക്കഥ കൂടാതെ മറ്റുചിലകൃതികളും അദ്ദേഹം രചിച്ചിട്ടുണ്ട്.
മറ്റുകൃതികൾ ശ്വേനസന്ദേശം നക്ഷത്രവൃത്താവലി ശാസ്ത്രസ്തുതി വൈശാഖ മാഹാത്മ്യം മോഹിനീമോഹം രാവണാർജുനം മനോരമാവിജയം .
വയലിൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Violin_Film
സിബി മലയിലിന്റെ സംവിധാനത്തിൽ ആസിഫ് അലി , നിത്യ മേനോൻ എന്നിവർ പ്രധാന കഥാപാത്രങ്ങളെ അവതരിപ്പിച്ച് 2011 ജൂലൈ 1-നു് പുറത്തിറങ്ങിയ മലയാളചലച്ചിത്രമാണ് വയലിൻ .
വിജയരാഘവൻ , ജഗതി ശ്രീകുമാർ , ശ്രീജിത്ത് രവി , ചെമ്പിൽ അശോകൻ, റീന ബഷീർ, ലക്ഷ്മി രാമകൃഷ്ണൻ എന്നിവരും ഈ ചിത്രത്തിൽ അഭിനയിച്ചിരിക്കുന്നു.
സംഗീതം കാരണം അടുത്ത രണ്ടു യൗവനങ്ങളുടെ കഥയാണ് ഈ ചിത്രം പറയുന്നത്.
സംഗീതപ്രാധാന്യമുള്ള ഈ ചിത്രത്തിന്റെ സംഗീതസംവിധാനം ബിജി ബാലും, ഒരു ഗാനം ബോളിബുഡ് സംഗീതസംവിധായകനായ ആനന്ദ് രാജ് ആനന്ദും നിർവ്വഹിച്ചിരിക്കുന്നു.
ഗാനരചന റഫീക്ക് അഹമ്മദും, ഛായാഗ്രഹണം മനോജ് പിള്ളയും നിർവ്വഹിച്ചിരിക്കുന്നു.
പ്രധാനമായും ഫോർട്ട് കൊച്ചിയിൽ വെച്ച് ചിത്രീകരിച്ച ഈ ചിത്രം 2011 ജൂലൈ 1-നു് പുറത്തിറങ്ങി .
അഭിനേതാക്കൾ ആസിഫ് അലി നിത്യ മേനോൻ ശ്രീജിത്ത് രവി വിജയ് മേനോൻ വിജയരാഘവൻ അവലംബം ↑ {{ cite news }} : Check date values in: | accessdate= and | date= ( help ) ; Italic or bold markup not allowed in: | publisher= ( help ) പുറം കണ്ണികൾ
വയലെറ്റ പാര ഇംഗ്ലീഷ് വിലാസം https://ml.wikipedia.org/wiki/Violeta_Parra
വയലെറ്റ ഡെൽ കാർമൻ പാര സാന്റവൽ ( സ്പാനിഷ് ഉച്ചാരണം: [bjoˈleta ˈpara] ; 4 ഒക്ടോബർ 1917 - 5 ഫെബ്രുവരി 1967) ഒരു ചിലിയൻ കമ്പോസർ, ഗായിക-ഗാനരചയിതാവ്, ഫോക്ലോറിസ്റ്റ്, എത്‌നോമ്യൂസിക്കോളജിസ്റ്റ്, വിഷ്വൽ ആർട്ടിസ്റ്റ് എന്നീ നിലകളിൽ പ്രശസ്തയായ വനിതയായിരുന്നു.
ചിലിക്ക് പുറത്തും സ്വാധീന മേഖല വ്യാപിപ്പിച്ച, ചിലിയൻ നാടോടി സംഗീതത്തിന്റെ നവീകരണവും പുനർനിർമ്മാണവുമായ ന്യൂവ കാൻസിയോൺ ചിലേനയ്ക്ക് (ചിലിയൻ പുതിയ ഗാനം) അവർ തുടക്കമിട്ടു.
"ദ ക്യൂൻ മദർ ഓഫ് ലാറ്റിനമേരിക്കൻ ഫോക്ക്" എന്ന നിലയിൽ പാര അംഗീകരിക്കപ്പെടുന്നു.
അവരുടെ ജന്മദിനം (ഒക്‌ടോബർ 4) "ചിലിയൻ സംഗീതജ്ഞരുടെ ദിനം" ആയി തിരഞ്ഞെടുക്കപ്പെട്ടു.
2011-ൽ, ആന്ദ്രേസ് വുഡ് വയലെറ്അറ വെന്റ് ടു ഹെവൻ (സ്പാനിഷ്: Violeta se fue a los cielos)  എന്ന പേരിൽ അവരെക്കുറിച്ചുള്ള ഒരു ബയോപിക് സംവിധാനം ചെയ്തു.
വയലേസീ ഇംഗ്ലീഷ് വിലാസം https://ml.wikipedia.org/wiki/Violaceae
സപുഷ്പികളിൽപ്പെടുന്ന ഒരു സസ്യകുടുംബമാണ് വയലേസീ (Violaceae / v aɪ ə ˈ l eɪ s iː / / v [invalid input: 'eye'] ə ˈ l [invalid input: 'ay'] s [invalid input: 'ee'] / ).
ഈ സസ്യകുടുംബത്തിൽ ഏകദേശം 25 ജീനസ്സുകളിലായി 806 സ്പീഷിസുകളാണുള്ളത്.
ഈ കുടുംബത്തിന് മൂന്ന് ഉപകുടുംബങ്ങളാണുള്ളത് .
വയൊലോയ്ഡെ , ലിയോന്യോയ്ഡെ , ഫുസിസ്പെർമോയ്ഡെ എന്നിവയാണവ.
ഫുസിസ്പെർമോയ്ഡെ ഉപകുടുംബം ഫുസിസ്‍പെർമം Cuatrec.
ലിയോന്യോയ്ഡെ ഉപകുടുംബം ലിയോണിയ Ruiz Pav.
ഫുസിസ്പെർമോയ്ഡെ ഉപകുടുംബം ഹൈമെനാൻതെറ R.Br.
മെലിസിറ്റസ് J.R.Forst.
ഐസോഡെൻഡ്രിയോൺ A.Gray ആംഫിർഹോക്സ് Spreng.
ഹെക്കിങ്ജിയ J. K. Munzinger H.E.Ballard പേയ്പെയ്‍റോള Aubl.
അല്ലെക്സിസ് Pierre ഡെകോർസെല്ല A.Chev.
(including Gymnorinorea Keay ) ഗ്ലോയെസ്‍പെർമം Triana Planch.
റിനോറിയ Aubl.
(including അൽസോഡിയ Thouars , ഫില്ലോനോയ Croizat , സൈഫെല്ലാൻഡ്ര Thwaites ) റിനോറിയോകാർപസ് Ducke അകാറ്റിയ A.Gray (included Agation Brongn. ) ആൻചിയേറ്റിയ A.St.-Hil.
കോറിനോസ്റ്റൈലിസ് Mart.
ഹൈബൻതോപ്സിസ് Paula-Souza ഹൈബാൻതസ്‍ Jacq.
(included അസെൻഡ്ര Phil. , ക്ലെലാൻഡിയ J.M.Black , ക്യുബെലിയം Raf. ex Britton A.Br. , ലോണിഡിയം Vent. , പിജിയ DC. ) മയാനെയ്യ Lundell നോയിസെറ്റിയ Kunth ഓർത്തിയോൺ Standl.
ഷിവെയ്ഗ്ഗെറിയ Spreng.
വയോള L. (including എർപെഷൻ Sweet , മ്നെമിയോൺ Spach അവലംബം പുറത്തേക്കുള്ള കണ്ണികൾ Violaceae Archived 2005-03-15 at the Wayback Machine . in L. Watson and M.J. Dallwitz (1992 onwards).
GRIN Database for the Violaceae Archived 2004-11-18 at the Wayback Machine .
Chilean Violaceae, by Chileflora Archived 2009-01-07 at the Wayback Machine .
വയൂളി റബ്ബർ ഇംഗ്ലീഷ് വിലാസം https://ml.wikipedia.org/wiki/Parthenium_argentatum
മഴ വിരളമായിമാത്രം ലഭ്യമാകുന്ന സ്ഥലങ്ങളിലും കൃഷി ചെയ്യാൻ സാധിക്കുന്ന ഒരിനം റബ്ബറുത്പാദക ചെറുസസ്യമാണ് വയൂളി റബ്ബർ (ശാസ്ത്രീയനാമം: Parthenium argentatum ).
ഈ സസ്യം ഗ്വയൂർ എന്നും അറിയപ്പെടുന്നു.
ആസ്റ്ററേസി കുടുംബത്തിലെ പാർത്തീനിയം ഗണത്തിൽപെട്ട 16 ഉപഗണങ്ങളിൽ റബ്ബറുത്പാദകശേഷിയുള്ള ഏക ഇനമാണിത്.
ജന്മസ്ഥലം
ദക്ഷിണ പശ്ചിമ ഐക്യനാടുകൾ, മെക്സിക്കോ , ടെക്സാസിന്റെ തെക്കുകിഴക്കൻ ഭാഗങ്ങളിലുമായി വ്യാപിച്ചുകിടക്കുന്ന ഷിമാവൻ മരുഭൂമിയാണ് വയൂളി റബ്ബറിന്റെ ജന്മസ്ഥലം.
മെക്സിക്കോയിൽ കാണപ്പെടുന്നതിനാൽ ഈ സസ്യം, മെക്സിക്കൻ റബ്ബർ എന്നും അറിയപ്പെടുന്നു.
ഈയിനം ആദ്യമായി കണ്ടെത്തിയത് ഡോ. ജെ. എം. ബാഗിലോ എന്ന ശാസ്ത്രജ്ഞനാണ്.
പിന്നീട് പ്രൊഫ: ആഗ്രസേ ഇതിനെക്കുറിച്ച് വിശദമായ പഠനങ്ങൾ നടത്തി.
പരമാവധി ഒരു മീറ്റർ ഉയരത്തിൽ വളരുന്ന കുറ്റിച്ചെടിയാണിത്.
ഇതിന്റെ പട്ടയിലെ എല്ലാ കോശങ്ങളിലും റബ്ബർപാൽ ഉത്പാദിപ്പിക്കപ്പെടുന്നുണ്ട്.
ഈ റബ്ബർപാലിൽ നിന്നും ജൈവഡീസലും ഉല്പാദിപ്പിക്കുവാൻ സാധിക്കും.
വയൂളിയുടെ തടിയിലും പട്ടയിലും ധാരാളം റെസിൻ ഗ്രന്ഥികൾ വിന്യസിച്ചിരിക്കുന്നതിനാൽ ഇതിൽ നിന്നുള്ള റബ്ബർപാൽ ശേഖരണം സങ്കീർണവും ചിലവേറിയതുമാണ്.
20ആം നൂറ്റാണ്ടിന്റെ ആദ്യപകുതിയിൽ ലോകത്ത് ഉത്പാദിപ്പിക്കപ്പെട്ടിരുന്ന പ്രകൃതിദത്ത റബ്ബറിന്റെ 10% ഓളം വയൂളിയായിരുന്നു.
കൃഷി-ഇന്ന്
ഇന്ന് മെക്സിക്കോ, വടക്കേഅമേരിക്കയിലെ മരുപ്രദേശമായ അരിസോണ , ടെക്സാസ്, കാലിഫോർണിയ യൂറോപ്യൻ രാജ്യങ്ങളായ ഫ്രാൻസ് , സ്പെയിൻ എന്നിവിടങ്ങളിൽ വ്യാപകമായി വയൂളികൃഷി ചെയ്തുവരുന്നു.
അമേരിക്കയിലെ യു.എസ്.ഡി.എ എന്ന സ്ഥാപനത്തിനുകീഴിലുള്ള അരിസോണ, കാലിഫോർണിയ, ടെക്സാസ്, പർലിയർ, വൂസ്റ്റർ എന്നിവിടങ്ങളിലെ ഗവേഷണകേന്ദ്രങ്ങളിൽ വയൂളി റബ്ബർ ഗവേഷണം നടന്നുവരുന്നു.
അവലംബം പുറത്തേക്കുള്ള കണ്ണികൾ Parthenium argentatum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Parthenium argentatum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Guayule: A Source of Natural Rubber GuayuleBlog.com Archived 2008-04-30 at the Wayback Machine .
വളാംകുളം വളാംകുളം വളാംകുളം 10°56′20″N 76°16′35″E ﻿ / ﻿ 10.93883°N 76.2764°E ﻿ / 10.93883; 76.2764 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല മലപ്പുറം ഭരണസ്ഥാപനം(ങ്ങൾ) പഞ്ചായത്ത് ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ .
മീ കോഡുകൾ • തപാൽ • ടെലിഫോൺ 679357 +91.4933 സമയമേഖല UTC +5:30 പ്രധാന ആകർഷണങ്ങൾ ക്ഷേത്രങ്ങൾ , പള്ളി, മഖാം
മലപ്പുറം ജില്ലയിലെ പെരിന്തൽമണ്ണ താലൂക്കിൽ ആനമങ്ങാട് വില്ലേജിൽ ഉൾപ്പെട്ട ഒരു ഗ്രാമമാണ് വളാംകുളം.
കോഴിക്കോട് - പാലക്കാട്‌ ദേശീയ പാത 213ൽ അമ്മിനിക്കാടു നിന്ന് 1.5കി മീ ഉള്ളിലേക്കാണ്.
അമ്മിനിക്കാട് - പാറൽ റോഡ്‌ ഈ ഗ്രാമത്തെ പെരിന്തൽമണ്ണയുമായും ചെർപ്പുളശ്ശേരിയുമായും ബന്ധിപ്പിക്കുന്നു.
കൃഷിയാണ് പ്രധാന ജീവിതോപാധി.
ധാരാളം വയലുകളും പറന്പുകളിലുമായി നെല്ല്, പച്ചക്കറികൾ, അടക്ക, നാളികേരം, കുരുമുളക്, റബ്ബർ തുടങ്ങി വിവിധ തരം കാർഷിക വിഭവങ്ങൾ ഇവിടെ ഉത്പാദിപ്പിക്കുന്നുണ്ട്.
പെരിന്തൽമണ്ണ, തൃശൂർ പച്ചക്കറി ചന്തകളിലാണ് ഇവിടുന്നുള്ള വിളകൾ സാധാരണയായി വിൽക്കാറുള്ളത്.
രണ്ടു ഹിന്ദു ക്ഷേത്രങ്ങളും ഒരു ഇസ്ലാം പള്ളിയും ഒടമല മഖാമുമാണ് ഇവിടെയുള്ള ആരാധനാലയങ്ങൾ.
ശ്രീ കൈനാറി അയ്യപ്പ ക്ഷേത്രം, ശ്രീ ധർമ്മശാസ്താ ക്ഷേത്രം ഇവയാണ് ഹിന്ദു ക്ഷേത്രങ്ങൾ.
ഒടമലയിലുള്ള ജുമാ മസ്ജിദ് ആണ് ഗ്രാമത്തിലുള്ള ഇസ്ലാം ആരാധനാലയം.
സൂഫിവര്യൻ ഫരീദ് ഔലിയയുടെ ഖബരിടമായ ഒടമല മഖാം ജാതി-മത ഭേതമന്യേ എല്ലാവരും പോകുന്ന ആരാധനാലയമാണ്.
വളാംകുളം എ.എം.എൽ.പി. സ്കൂൾ ആണ് ഗ്രാമത്തിലുള്ള പ്രാഥമിക വിദ്യാലയം.
ഇത് കൂടാതെ അടുത്ത് തന്നെ ഒരു അംഗനവാടിയും മദ്രസ്സയും ഇവിടെയുണ്ട്.
തൂത, ആനമങ്ങാട്,താഴേക്കോട് എന്നിവിടങ്ങളിലാണ് ഹൈസ്കൂൾ ഉള്ളത്.
ഉപരിപഠനത്തിനായി പെരിന്തൽമണ്ണയിലും മണ്ണാർക്കാട്ടും മലപ്പുറത്തും ഉള്ള കോളേജുകളെയാണ് ഇവിടെയുള്ള വിദ്യാർഥികൾ ആശ്രയിക്കാറ്.
വള്ളംകുളം പാലം ഇംഗ്ലീഷ് വിലാസം https://ml.wikipedia.org/wiki/Vallamkulam_Bridge
വള്ളംകുളം പാലം പത്തനംതിട്ട ജില്ലയിലെ ഇരവിപേരൂർ , കവിയൂർ പഞ്ചായത്തുകളെ തമ്മിൽ ബന്ധിപ്പിക്കുന്ന വളരെ ഇടുങ്ങിയ ഇരുമ്പുപാലമായിരുന്നു.
40 വർഷങ്ങൾക്കു മുമ്പാണ് ഇത് നിർമ്മിക്കപ്പെട്ടത്.
ശബരിമലയിലേയ്ക്കുള്ള പാതയിലെ ഒരേയൊരു ഉരുക്ക് പാലമായിരുന്നു വള്ളംകുളം പാലം.
മണിമല നദിയുടെ കുറുകെ തിരുവല്ല - കോഴഞ്ചേരി റോഡിൽ ആണിത് സ്ഥിതിചെയ്യുന്നത്.
തിരുവല്ല പട്ടണത്തിൽനിന്നും ആറു കിലോമീറ്റർ മത്രം ദൂരെയാണിത്.
2012 മാർച്ച് 25ന് അന്നത്തെ കേരള മുഖ്യമന്ത്രിയായിരുന്ന ഉമ്മൻ ചാണ്ടിയാണ് ഇതിനു സമാന്തരമായി നിർമ്മിച്ച വീതികൂടിയ കോൺക്രീറ്റു പാലം ഉദ്ഘാടനം ചെയ്തത്.
ഇതിന് 75 മീറ്റർ നീളവും 11.5 മീറ്റർ വീതിയും ഉണ്ട്.
2 വർഷംകൊണ്ട്, 4.5 കോടി രൂപ ചെലവൊഴിച്ചാണ് ഈ പുതിയ പാലം നിർമ്മിച്ചത്.
അവലംബം ↑ http://www.thehindu.com/news/national/kerala/article20803.ece ↑ http://www.digplanet.com/wiki/Vallamkulam_Bridge ↑ http://www.thehindu.com/news/cities/Thiruvananthapuram/priority-for-infrastructure-development-says-chandy/article3223427.ece
വള്ളത്തോളിന്റെ കാവ്യശില്പം
എൻ.വി. കൃഷ്ണവാരിയർ രചിച്ച ഗ്രന്ഥമാണ് വള്ളത്തോളിന്റെ കാവ്യശില്പം .
1979-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
വളാഞ്ചേരി ഹൈസ്കൂൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പുറം ജില്ലയിലെ വളാഞ്ചേരിയിലെ ഒരു ഗവൺമെൻ്റ് എയ്ഡഡ് വിദ്യാലയമാണ് വളാഞ്ചേരി ഹൈസ്കൂൾ .
വിദ്യാലയം വളാഞ്ചേരി മുൻസിപ്പാലിറ്റി ഡിവിഷൻ നമ്പർ 7 ൽ (താമരക്കുളം) സ്ഥിതി ചെയ്യുന്നു.
ജില്ലയിലെ ഏറ്റവും പഴക്കമേറിയ വിദ്യാലയങ്ങളിലൊന്നായ ഈ വിദ്യാലയം എയ്ഡഡ് മേഖലയിലാണ് പ്രവർത്തിക്കുന്നത്.
1951-ൽ സ്ക്കൂൾ സ്ഥാപിച്ചു.
ഫസ്റ്റ് ഫോം മുതൽ തേഡ് ഫോം വരെയുള്ള 3 ക്ളാസുകൾ.
കുളമംഗലത്തിനടുത്തുള്ള പുത്തൻ കളം എന്നറിയപ്പെടുന്ന ഒരു നാലുകെട്ടിലാണ് ഹൈസ്ക്കൂൾ ആദ്യം ആരംഭിച്ചത്.
ആദ്യത്തെ ഹെഡ്മാസ്റ്റര് ‍ശ്രി കെ.സി.കെ. രാജയായിരുന്നു.
സർവ്വശ്രീ എം.ടി. ശ്രീകുമാരൻ നായർ, വി.എൻ. കൃഷ്ണയ്യർ, എം. ദാമോദരൻ നന്പൂതിരി, ആർ. എൻ. കക്കാട്, തരകൻ അങ്ങാടിപ്പുറം,കുമാരി എം. പി മറിയം എന്നിവർ ആദ്യത്തെ അധ്യാപകർ.
1952-ൽ സ്ക്കൂള് ‍വൈക്കത്തൂർ മൈലാടിക്കുന്നിൽ ചെരുവിൽ ഇന്നത്തെ സ്ഥലത്തേക്ക് മാറ്റി സ്ഥാപിച്ചു.
1955-ൽ വളാഞ്ചേരി ഹൈസ്ക്കൂളിന്റെ (30 ആൺകുട്ടികളും, 10 പെൺകുട്ടികളും ഉൾപ്പെട്ട ) ആദ്യത്തെ എസ്.എസ്.എൽ.സി. ബാച്ച് പുറത്തിറങ്ങി.
വളാഞ്ചേരി ഹൈസ്ക്കൂൾ ജില്ലയിലെ മികച്ച വിദ്യാലയമായി മാറികൊണ്ടിരുന്നു.
ശാസ്ത്ര-ഗണിതശാസ്ത്ര-പ്രവർത്തി പരിചയമേളകളിലും, കലാകായിക മത്സരങ്ങളിലും മികവുറ്റ വിദ്യാലയമായി.
ഇവിടെ പഠിച്ച നിരവധി കുട്ടികൾ ജില്ലാ- സംസ്ഥാന മത്സരങ്ങളിൽ ഒന്നാം സ്ഥാനം ഉൾപ്പെടെ മികച്ച നിലവാരം പുലർത്തി.
1999-ൽ വളാഞ്ചേരി ഹൈസ്ക്കൂൾ- ബോയ്സ് ഹൈസ്ക്കൂൾ, ഗേൾസ് ഹൈസ്ക്കൂൾ എന്നിങ്ങനെ രണ്ട് വിദ്യലയമായി മാറി.
1999 -ൽബോയ്സ് ഹൈസ്ക്കൂൾ വളാഞ്ചേരി ഹയർസെക്കന്ററി സ്ക്കൂളായി ഉയർത്തപ്പെട്ടു.
ഇന്ന് 5 മുതൽ 12 വരെ ക്ളാസ്സുകളിലാായി 2125 കുട്ടികൾ പഠിക്കുന്നു.
ഹൈസ്കൂളിന് 6 കെട്ടിടങ്ങളിലായി 41 ക്ലാസ് മുറികളും ഹയർ സെക്കണ്ടറിക്ക് ഒരു കെട്ടിടത്തിലായി 6 ക്ലാസ് മുറികളുമുണ്ട്.
5 മുതൽ 8-വരെയുള്ള ക്ലാസുകളിൽ കുട്ടികൾക്ക് ഉച്ചഭക്ഷണം നൽകിവരുന്നു.
9, 10 ക്ലാസുകളിൽ പഠിക്കുന്ന പാവപ്പെട്ട വിദ്യാർത്ഥികൾക്ക് പി.ടി.എ യുടെ സഹായത്തോടെ ഉച്ചഭക്ഷണം നൽകിവരുന്നുണ്ട്.
ഭക്ഷണം ഉണ്ടാക്കുന്നതിന ഒരു പാചകപ്പുരയും സ്ക്കൂളിൽ ഉണ്ട്.
ഹൈസ്കൂളിനം, ഹയർ സെക്കന്ററിക്കുമായി പ്രത്യകം സ്മാർട്ട് റൂമുകൾ ഉണ്ട്.
വളൈയാപതി
ഒരു തമിഴ് ജൈന ഇതിഹാസമാണ് വളയപ്പാതി .
നന്നൂലിൽ പറഞ്ഞിരിക്കുന്ന സംഘസാഹിത്യത്തിലെ പഞ്ചമഹാ ഇതിഹാസങ്ങളിൽ ഒന്നായി ഇതു കണക്കാക്കപ്പെടുന്നു.
ഒൻപതാം നൂറ്റാണ്ടിൽ എഴുതിയതെന്നു കരുതുന്ന വളയപാതി പൂർണ്ണരൂപത്തിൽ കണ്ടുകിട്ടിയിട്ടില്ല.
നിലവിൽ ലഭിച്ചിരിക്കുന്ന ഭാഗങ്ങളിൽ നിന്നും കഥ മനസ്സിലാക്കാൻ പ്രയാസമുണ്ടെങ്കിലും രത്നവ്യാപാരിയായ വളയപ്പാതിയുടെ കഥയാണു പ്രസ്താവിതമെന്നു വിശ്വസിക്കുന്ന ഗവേഷകരുണ്ട്.
എസ്. വൈയാപുരി പിള്ളയുടെ അഭിപ്രായത്തിൽ വിരുത്തത്തിൽ എഴുതിയ ഏറ്റവും പ്രാചീനഗ്രന്ഥങ്ങളിലൊന്നാണ് വളയപാതി.
അവലംബം ↑ http://www.chennailibrary.com/iymperumkappiangal/valaiyapathi.html
വളാഞ്ചേരി നഗരസഭ വളാഞ്ചേരി നഗരസഭ Coordinates: Missing latitude {{#coordinates:}}: അസാധുവായ അക്ഷാംശം ഭൂമിശാസ്ത്ര പ്രാധാന്യം നഗരസഭ രാജ്യം ഇന്ത്യ സംസ്ഥാനം കേരളം ജില്ല മലപ്പുറം താലൂക്ക് റവന്യൂ വില്ലേജുകൾ നിയമസഭാ മണ്ഡലം കോട്ടക്കൽ ലോകസഭാ മണ്ഡലം പൊന്നാനി ഭരണസ്ഥാപനങ്ങൾ ചെയർപേഴ്സൺ നഗരസഭാ ചെയർമാൻ വൈസ് ചെയർപേഴ്സൺ മുനിസിപ്പൽ സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ 33 എണ്ണം ജനസംഖ്യ 44,687 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 676552 +0494 സമയമേഖല UTC +5:30 പ്രധാന ആകർഷണങ്ങൾ വളാഞ്ചേരി നഗരസഭ
മലപ്പുറം ജില്ലയിലെ തിരൂർ താലൂക്കിലാണ് , 21.90 ചതുരശ്ര കിലോമീറ്റർ വിസ്തീർണ്ണള്ള വളാഞ്ചേരി നഗരസഭ സ്ഥിതി ചെയ്യുന്നത്.
2014 ഡിസംബർ വരെ ഗ്രാമപഞ്ചായത്തായിരുന്ന ഇവിടെ 2015 ജനുവരിയിലാണ് നഗരസഭയായി ഉയർത്തപ്പെട്ടത്.
33 ഡിവിഷനുകളുൾപ്പെടുന്നതാണ് വളാഞ്ചേരി നഗരസഭ.
2015 നവംബർ അഞ്ചിന് നടന്ന തദ്ദേശസ്വയംഭരണ തെരഞ്ഞെടുപ്പിൽ ഐക്യജനാധിപത്യമുന്നണി നേതൃത്വം നൽകുന്ന പ്രഥമ നഗരസഭാ ഭരണസമിതി നിലവിൽ വന്നു.
മുസ്ലിംലീഗിലെ എം. ഷാഹിന ടീച്ചർ ആയിരുന്നു പ്രഥമ ചെയർപേഴ്സൺ.
പിന്നീട്, സംഘടനാപരമായ പ്രശ്നങ്ങളെതുടർന്ന് ഇവർ രാജിവെച്ചതിനെ തുടർന്ന് സി.കെ റുഫീന നഗരസഭാ അധ്യക്ഷയായി ചുമതലയേറ്റെടുത്തു.
ഇന്ത്യൻ നാഷണൽ കോൺഗ്രസ്സിലെ കെ.വി. ഉണ്ണികൃഷ്ണൻ, കെ.എം. ഉണ്ണികൃഷ്ണൻ എന്നിവർ ഇക്കാലയളവിൽ വൈസ് ചെയർമാൻ പദവി അലങ്കരിച്ചിട്ടുണ്ട്.
2020 ഡിസംബർ 14 ന് കേരളത്തിലെ തദ്ദേശ സ്വയംഭരണ സ്ഥാപനങ്ങളിലേക്ക് നടന്ന തെരഞ്ഞെടുപ്പിൽ 19 അംഗങ്ങളുടെ പിന്തുണയിൽ മുസ്ലിംലീഗിലെ അഷ്റഫ് അമ്പലത്തിങ്ങൽ നഗരസഭാ ചെയർമാനായി അധികാരമേറ്റു.
ഇന്ത്യൻ നാഷണൽ കോൺഗ്രസ്സിലെ റംലാ മുഹമ്മദ് ആണ് ഉപാധ്യക്ഷ.
മുസ്ലിംലീഗ്, ഇന്ത്യൻ നാഷണൽ കോൺഗ്രസ്, വെൽഫെയർ പാർട്ടി ഓഫ് ഇന്ത്യ എന്നീ കക്ഷികൾ ഉൾപ്പെടുന്ന സമിതിയാണ് നഗരസഭാ ഭരണസമിതിക്ക്  നേതൃത്വം നൽകുന്നത് അതിരുകൾ കിഴക്ക് - എടയൂർ, ഇരിമ്പിളിയം ഗ്രാമപഞ്ചായത്തുകൾ പടിഞ്ഞാറ് - കുറ്റിപ്പുറം, ആതവനാട് ഗ്രാമപഞ്ചായത്തുകൾ തെക്ക്‌ -  കുറ്റിപ്പുറം, ഇരിമ്പിളിയം ഗ്രാമപഞ്ചായത്തുകൾ വടക്ക് -ആതവനാട്, മാറാക്കര, എടയൂർ ഗ്രാമപഞ്ചായത്തുകൾ ഡിവിഷനുകളും അവയെ പ്രതിനിധീകരിക്കുന്ന കൗൺസിലർമാരും : തോണിക്കൽ : റസീനാ മാലിക് : താണിയപ്പൻകുന്ന് : വീരാൻകുട്ടി : കക്കാട്ടുപാറ : ശിഹാബുദ്ധീൻ പി. : കാവുംപുറം : സയ്യിദ് ഫൈസൽ അലി തങ്ങൾ : കാരാട് : അഷ്റഫ് അമ്പലത്തിങ്ങൽ : മൈലാടി : കെ.വി. ഉണ്ണികൃഷ്‌ണൻ : താമരക്കുളം : സാജിദ : വളാഞ്ചേരി : ദീപ്തി ശൈലേഷ്‌ : കതിരുകുന്ന് : കെ.വി. ഷൈലജ : കടുങ്ങാട് : സിദ്ധീഖ് ഹാജി : കമ്മുട്ടിക്കുളം : നാലകത്ത് നൗഷാദ് : കുളമംഗലം : റൂബി ഖാലിദ് : മാരാംകുന്ന് : റംലാ മുഹമ്മദ് : കരിങ്കല്ലത്താണി : അബ്ബാസ് : കിഴക്കേക്കര : സുബിത കെ.പി : ആലിൻചുവട് : ഈസാ നമ്പ്രത്ത് : കൊട്ടാരം : നൂർജഹാൻ : മൂച്ചിക്കൽ : തസ്ലീമ നദീർ : മുക്കിലപീടിക : താഹിറാ ഇസ്മായിൽ : പൈങ്കണ്ണൂർ : ഷാഹിനാ റസാഖ് : നിരപ്പ് : ഉമ്മു ഹബീബ : താഴത്തങ്ങാടി : ഹസീന : കാട്ടിപ്പരുത്തി : സി.എം. മുഹമ്മ്ദ് റിയാസ് : കാശാംകുന്ന് : ഇ.
പി.അച്യുതൻ : കാർത്തല : മച്ചിഞ്ചേരി മുഹമ്മദ് ഇബ്രാഹിം : വടക്കുംമുറി : ബഷീറാ നൗഷാദ് : നരിപ്പറ്റ : ബദരിയ ടീച്ചർ : മീമ്പാറ : കമറുദ്ധീൻ പാറക്കൽ : പടിഞ്ഞാക്കര : അഭിലാഷ് ടി : അമ്പലപ്പറമ്പ് : ഷൈലജ പി.പി. : കോതോൾ : കോട്ടീരി സദാനന്ദൻ : വട്ടപ്പാറ : ആബിദാ മൻസൂർ : കഞ്ഞിപ്പുര : മുജീബ് വാലാസി സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് കുറ്റിപ്പുറം വിസ്തീര്ണ്ണം 21.90 ചതുരശ്ര കിലോമീറ്റർ ജനസംഖ്യ 30,010 പുരുഷന്മാർ 14,686 സ്ത്രീകൾ 15,324 ജനസാന്ദ്രത 1370 സ്ത്രീ : പുരുഷ അനുപാതം 1043 സാക്ഷരത 91.81% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/valancherypanchayat Archived 2013-11-30 at the Wayback Machine .
വള്ളംകുളം
പത്തനംതിട്ട ജില്ലയിലെ തിരുവല്ലാ താലുക്കിൽ ഉൾപ്പെടുന്ന കോയിപ്രം ബ്ലോക്കിലുള്ള ഇരവിപേരൂർ ഗ്രാമപഞ്ചായത്തിലെ ഒരു ഗ്രാമം ആണ് വള്ളംകുളം .
തിരുവല്ലാ നഗരത്തിൽ നിന്നും ഏകദേശം 6 കിലോമീറ്റർ അകലെ  തിരുവല്ലാ- കുമ്പഴ സ്റ്റേറ്റ് ഹൈവേയിലാണ് (എസ് എച്ച്- 7) വള്ളംകുളം സ്ഥിതി ചെയ്യുന്നത്.